Typhoide

Le febre typhoide [ti-fó-i-de] es causate per le bacillo de Eberth, un serotypo de Salmonella enterica. Illo es transmittite in alimentos, lacte o aqua infectate. Illo pote esser propagate per muscas, ma alsi per contacto directe con substantias infectate (como fece). Il ha un vaccino contra le typhoide. Diagnose positive se face in un laboratorio con un examine del sanguine del persona affligite; le test de Widal deveni positive post duo septimanas del maladia. Le maladia pote durar inter quatro e sex septimanas. Un portator de typhoide es un persona qui non plus suffre del symptomas del febre ma contine germines vivente in su sanguine. In alcun casos serie complicationes del maladia pote causar le ruptura del intestinos o hemorrhagia intestinal. Le tractamento include rehydratation oral e antibioticos (ciprofloxacina in le absentia de resistentia, alteremente antibioticos como le ceftriaxona o le cefotaxima).

 Vide etiam 
 febre

Categoria:Maladias bacterial